techiaith/cofnodycynulliad_en-cy huggingface dataset:
English: I accept completely that Members in every party are acting in good faith in asking questions around this. I completely accept that. There has been engagement between our appraisal process on a number of occasions, which has not resulted in the additional clinical data being provided. The procurement question is interesting. But you get to that point once you have gone through the appraisal process. Because, if the manufacturer cannot demonstrate that the medicine on offer is effective and safe, then it doesn't really matter what the price is. If Vertex offered something for £1 a go - well, if you can't demonstrate that it's effective, then it isn't going to get through the gate. The challenge about procurement and a possible portfolio approach becomes interesting once the clinical data is available, and that would then potentially allow us to take a different and a broader view, in exactly the same way that a number of drug manufacturers already do; they call them 'patient access schemes'. So, yes, I am open and our system here in Wales - as indeed is every other UK nation - is open to a sensible conversation about cost once Vertex comply with the process that they, and every other drug manufacturer, understand and they make available that clinical data for a proper and independent appraisal.
Welsh: Rwy'n derbyn yn llwyr fod Aelodau ym mhob plaid yn gweithredu'n ddidwyll wrth ofyn cwestiynau ynglŷn â'r mater hwn. Rwy'n derbyn hynny'n llwyr. Mae ymgysylltiad wedi bod rhwng ein prosesau arfarnu ar nifer o achlysuron, ac nid yw hynny wedi arwain at ddarparu'r data clinigol ychwanegol. Mae'r cwestiwn caffael yn ddiddorol. Ond byddwch yn cyrraedd y pwynt hwnnw pan fyddwch wedi cyflawni'r broses arfarnu. Oherwydd, os na all y gwneuthurwr ddangos bod y feddyginiaeth a gynigir yn effeithiol ac yn ddiogel, nid oes ots beth yw'r pris mewn gwirionedd. Pe bai Vertex yn cynnig rhywbeth am £1 y tro - wel, os na allwch ddangos ei fod yn effeithiol, ni fydd yn cael mynd drwy'r gât. Bydd yr her mewn perthynas â chaffael a dull portffolio posibl yn ddiddorol pan fydd y data clinigol ar gael, a byddai hwnnw wedyn o bosibl yn caniatáu i ni fabwysiadu safbwynt gwahanol ac ehangach, yn union yn yr un ffordd ag y mae nifer o wneuthurwyr cyffuriau eisoes yn ei wneud; maent yn eu galw'n 'gynlluniau mynediad cleifion'. Felly, ydw, rwy'n agored, ac mae ein system yma yng Nghymru - fel pob gwlad arall yn y DU - yn agored i drafodaeth synhwyrol ynglŷn â chost pan fydd Vertex yn cydymffurfio â'r broses y maent hwy, a phob gwneuthurwr cyffuriau arall, yn ei deall, a phan fyddant yn darparu'r data clinigol ar gyfer arfarniad priodol ac annibynnol.
English: Diolch, Llywydd. I'm sure you'll be aware, Cabinet Secretary, of the decision of the highly respected Professor Siobhan McClelland - health economist, health manager; held senior positions on health boards - to leave Wales to seek better care for her husband, who has cancer. She's reported as saying: 'There is neither capacity nor capability in Welsh Government to be making really good health policy.' Surely you have to agree that, coming from somebody as respected as Professor McClelland, that is about as damning an indictment as you could hear of your running of the Welsh NHS.
Welsh: Diolch, Lywydd. Rwy'n siŵr y byddwch yn ymwybodol, Ysgrifennydd y Cabinet, o benderfyniad yr Athro Siobhan McClelland - economegydd iechyd a rheolwr iechyd uchel ei pharch sydd wedi dal uwch swyddi ar fyrddau iechyd - i adael Cymru er mwyn chwilio am well gofal i'w gŵr sydd â chanser. Adroddir ei bod wedi dweud: Nid oes capasiti na gallu yn Llywodraeth Cymru i greu polisi iechyd gwirioneddol dda. O gofio mai geiriau rhywun mor uchel ei pharch â'r Athro McClelland yw'r rhain, does bosib nad ydych yn cytuno na allech glywed beirniadaeth fwy hallt o'r ffordd rydych yn rhedeg y GIG yng Nghymru.
English: I am, of course, sorry that Professor McClelland has cause - and, from the statement made by the health board, good cause - to complain about the care that her husband has received. I'm also sorry that she feels the need to change where they live. But I don't accept the system-wide criticism that she makes of the national health service here in Wales. I accept that her view is - . Of course, as with every patient, you understand your own individual experience. When I look at what the system-wide reviews have shown here in Wales - . Look at the Organisation for Economic Co-operation and Development review; that did not suggest that there was a system-wide problem, as described by Professor McClelland. If you look, indeed, at the more recent independent review that every party in this Chamber agreed to in the form of the parliamentary review, they did not agree with the criticisms that are now made by Professor McClelland. That independent parliamentary review process has led to the creation of 'A Healthier Wales'. That is the joint plan for health and social care, it includes system reform and improvement, and I'm committed to delivering that.
Welsh: Mae'n ddrwg gennyf, wrth gwrs, fod gan yr Athro McClelland reswm - ac yn ôl y datganiad a wnaed gan y bwrdd iechyd, rheswm da - dros gwyno am y gofal y mae ei gŵr wedi'i gael. Mae hefyd yn ddrwg gennyf ei bod yn teimlo'r angen i symud i fyw yn rhywle arall. Ond nid wyf yn derbyn y ffordd y mae'n beirniadu holl system y gwasanaeth iechyd gwladol yma yng Nghymru. Rwy'n derbyn bod ei barn - . Wrth gwrs, fel gyda phob claf, rydych yn deall eich profiad personol. Pan fyddaf yn edrych ar yr hyn y mae'r adolygiadau o'r system gyfan wedi'i ddangos yma yng Nghymru - . Edrychwch ar adolygiad y Sefydliad ar gyfer Cydweithrediad a Datblygiad Economaidd; nid oedd hwnnw'n awgrymu bod problem gyda'r system gyfan fel y disgrifiodd yr Athro McClelland. Yn wir, os edrychwch ar yr adolygiad annibynnol mwy diweddar y cytunodd pob plaid yn y Siambr hon iddo ar ffurf yr adolygiad seneddol, nid oeddent yn cytuno â beirniadaeth yr Athro McClelland yn awr. Proses yr adolygiad seneddol annibynnol hwnnw a arweiniodd at greu 'Cymru Iachach'. Dyna yw'r cynllun ar y cyd ar gyfer iechyd a gofal cymdeithasol, ac mae'n cynnwys gwella a diwygio'r system, ac rwy'n ymrwymedig i gyflawni hynny.
English: Professor McClelland has looked at the NHS in Wales and how it's run probably more forensically than anybody else and one of her concerns is that your Government struggles to get health boards to do what you want them to do. Now, in the most recent budget, your Government has chosen to add over £500 million extra to health and social care - on the face of it, good news; we all want to see investment in health and social care. But, with plenty of other areas of need and other departments, other public bodies, facing cuts, who could blame them for asking, 'Is this really investment or is it just a bail-out?' So, in light of Siobhan McClelland's concerns, are you in control of what happens to that £500 million or is it just going to disappear into a black hole of financial mismanagement?
Welsh: Mae'r Athro McClelland wedi edrych ar y GIG yng Nghymru a'r ffordd y mae'n cael ei redeg yn fwy manwl nag unrhyw un arall, mwy na thebyg, ac un o'i phryderon yw bod eich Llywodraeth yn cael trafferth wrth geisio cael y byrddau iechyd i wneud yr hyn rydych eisiau iddynt ei wneud. Nawr, yn y gyllideb ddiweddaraf, mae eich Llywodraeth wedi dewis rhoi dros £500 miliwn yn ychwanegol i iechyd a gofal cymdeithasol - newyddion gwych ar yr wyneb; mae pawb ohonom eisiau gweld buddsoddi mewn iechyd a gofal cymdeithasol. Ond gyda digon o angen mewn meysydd eraill ac adrannau eraill, cyrff cyhoeddus eraill, yn wynebu toriadau, pwy a allai weld bai arnynt am ofyn, 'Ai buddsoddiad yw hwn mewn gwirionedd neu achub croen?' Felly, yng ngoleuni pryderon Siobhan McClelland, a oes gennych reolaeth dros yr hyn a fydd yn digwydd i'r £500 miliwn hwnnw neu a fydd yn diflannu i dwll du camreoli ariannol?
English: I think the Plaid Cymru spokesman should be careful in the manner in which he sets out his views. It almost sounds as if he's inviting the Government to cut the health budget. I think, actually, what we need to do is we need to deliver on our joint plan for improvement across health and social care. It has taken a significant - [ Interruption.] It has taken a significant amount of work to get to having a joint plan with buy-in from health, local government, the third sector and housing. There will always be a need to look at financial efficiency and discipline within the service. If you look at that, then, actually, there has been real improvement over the last three years, and much more to do. The health service will never be completely perfect - there will always be room for error and improvement, as well as significant achievement. I am content with the fact that we understand there are real challenges, and we're not complacent about actually managing and meeting those.
Welsh: Credaf y dylai llefarydd Plaid Cymru fod yn ofalus sut y mae'n nodi ei safbwyntiau. Mae'n swnio bron fel pe bai'n gwahodd y Llywodraeth i dorri'r gyllideb iechyd. Mewn gwirionedd, rwy'n credu mai'r hyn sydd angen i ni ei wneud yw cyflawni ein cynllun gwella ar y cyd ar draws iechyd a gofal cymdeithasol. Mae wedi cymryd cryn dipyn - [ Torri ar draws.] Mae wedi cymryd cryn dipyn o waith i greu cynllun ar y cyd y mae iechyd, tai, llywodraeth leol a'r trydydd sector yn cytuno arno. Bydd angen edrych bob amser ar effeithlonrwydd a disgyblaeth ariannol o fewn y gwasanaeth. Os edrychwch ar hynny, mae gwelliant gwirioneddol wedi bod dros y tair blynedd diwethaf mewn gwirionedd, a llawer mwy i'w wneud. Ni fydd y gwasanaeth iechyd byth yn gwbl berffaith - bydd lle bob amser i gamgymeriadau a gwelliant, yn ogystal â llwyddiant sylweddol. Rwy'n falch ein bod yn deall fod yna heriau gwirioneddol, ac nad ydym yn hunanfodlon ynglŷn â rheoli a goresgyn y rheini.
English: A rather glib response, I must say, in terms of me inviting a cut in health and social care budgets. My question is: are you in control of what happens to that increase, which I welcome, if it is an actual increase, if it is investment? Now, the danger, of course, is that it's a fire-fighting fund. We've seen it time and time again - £100 million here, £200 million there, in order to plug gaps. Where you have a fire-fighting fund, you have £500 million that won't address, for example, chronic underinvestment in primary care. It won't form part of creating long-term sustainability. So, let me invite you to spread this investment and make sure that this investment works. Yes, you say it's for social care as well as health, but, in looking at where in health to put that money, will you commit, if you're in control, to instructing the health boards to give, say, half to primary care so we can start at last to build a sustainable service?
Welsh: Ymateb braidd yn ysgafn, mae'n rhaid i mi ddweud, o ran dweud fy mod yn gwahodd toriadau mewn cyllidebau iechyd a gofal cymdeithasol. Fy nghwestiwn yw: a oes gennych reolaeth ar beth sy'n digwydd i'r cynnydd hwnnw, cynnydd rwy'n ei groesawu, os yw'n gynnydd gwirioneddol, os yw'n fuddsoddiad? Nawr, y perygl, wrth gwrs, yw mai cronfa ar gyfer datrys problemau wrth iddynt godi yw hi. Rydym wedi gweld hynny dro ar ôl tro - £100 miliwn yma, £200 miliwn acw, er mwyn llenwi bylchau. Pan fo gennych gronfa ar gyfer datrys problemau wrth iddynt godi, mae gennych £500 miliwn na fydd yn mynd i'r afael â'r tanfuddsoddi cronig ym maes gofal sylfaenol, er enghraifft. Ni fydd yn ffurfio rhan o'r gwaith o greu cynaliadwyedd hirdymor. Felly, gadewch i mi eich gwahodd i ledaenu'r buddsoddiad hwn a gwneud yn siŵr fod y buddsoddiad yn gweithio. Rydych yn dweud ei fod ar gyfer gofal cymdeithasol yn ogystal ag iechyd, ond wrth edrych ar ble mewn iechyd y dylid rhoi'r arian hwnnw, os oes gennych reolaeth ar bethau, a wnewch chi ymrwymo i gyfarwyddo'r byrddau iechyd i roi, dyweder, hanner yr arian tuag at ofal sylfaenol fel y gallwn ddechrau adeiladu gwasanaeth cynaliadwy o'r diwedd?
English: I'm committed to delivering 'A Healthier Wales', which is our joint plan that has a real focus on shifting our investment and activity into local healthcare. I've said before on a regular number of occasions that trying to have an artificial figure on the amount to go into one part of the system is not the right way to go about doing that. We've set out not just a transformation fund, but we've set out additional resource to go into that transformation fund as well. That is joint funding for health and social care to choose how to use together on joint priorities. We set up, for the first time, additional money directly from health to go into social care as well. That is a choice that I have made as a portfolio Minister because I recognise the need for the system to be properly funded across social care as well as health. So, I am keeping the promises I have made to health and local government on the way in which we will use resources to deliver the joint plan that they have all signed up to. That is exactly what I will not be blown away from doing because it is the right thing to do for our citizens because that will deliver better care, more integrated care and care that is generally closer to home.
Welsh: Rwy'n ymrwymedig i ddarparu 'Cymru Iachach', sef ein cynllun ar y cyd sydd â ffocws pendant ar symud ein buddsoddiad a'n gweithgarwch i mewn i ofal iechyd lleol. Rwyf eisoes wedi dweud ar sawl achlysur nad ceisio cael ffigur artiffisial ar y swm sydd i fynd i un rhan o'r system yw'r ffordd gywir o fynd ati i wneud hynny. Rydym wedi sefydlu cronfa drawsnewid, ac rydym hefyd wedi sicrhau adnoddau ychwanegol ar gyfer y gronfa drawsnewid. Mae hwnnw'n gyllid ar y cyd i iechyd a gofal cymdeithasol benderfynu gyda'i gilydd sut i'w wario ar flaenoriaethau ar y cyd. Rydym wedi sicrhau, am y tro cyntaf, y bydd arian ychwanegol yn mynd yn uniongyrchol o iechyd i ofal cymdeithasol yn ogystal. Dyna ddewis a wnaed gennyf fel Gweinidog portffolio am fy mod yn cydnabod yr angen i sicrhau bod y system yn cael ei hariannu'n briodol ar draws iechyd a gofal cymdeithasol. Felly, rwy'n cadw'r addewidion rwyf wedi'u gwneud i iechyd a llywodraeth leol o ran y ffordd y byddwn yn defnyddio adnoddau i gyflawni'r cynllun ar y cyd y mae pawb ohonynt wedi ymrwymo iddo. Ni chaf fy rhwystro rhag gwneud hynny am mai dyna'r peth iawn i'w wneud i'n dinasyddion oherwydd bydd yn darparu gofal gwell, gofal mwy integredig a gofal sy'n nes at y cartref.
English: I've given evidence on suicide prevention to the committee that you're a member of and I'm looking forward to the report. You'll understand from the 'Talk to me 2' mid-point review that a range of measures have been looked at. For example, we took measures immediately following the evidence I gave to make sure that information that should be available on a wide basis - which we understood from, for example the Jacob Abraham Foundation was not - . So, we've taken immediate steps to try and make sure that help and support is available, both after the event and as well as things that we could and should do to try and prevent suicide in the first place.
Welsh: Rwyf wedi rhoi tystiolaeth ar atal hunanladdiad i'r pwyllgor rydych yn aelod ohono ac rwy'n edrych ymlaen at yr adroddiad. Fe fyddwch yn gwybod, o'r adolygiad canol cyfnod 'Siarad â fi 2', ein bod wedi edrych ar ystod o fesurau. Er enghraifft, rhoesom gamau ar waith ar unwaith yn dilyn y dystiolaeth a roddais i wneud yn siŵr fod gwybodaeth a ddylai fod ar gael ar sail eang - ac nad oedd ar gael yn eang fel y clywsom gan Sefydliad Jacob Abraham er enghraifft - . Felly, rydym wedi rhoi camau ar waith ar unwaith i geisio sicrhau bod cymorth a chefnogaeth ar gael yn dilyn digwyddiadau o'r fath yn ogystal â phethau y gallem ac y dylem eu gwneud i geisio atal hunanladdiad yn y lle cyntaf.
English: It cannot be right that one in three people who die by suicide have been in contact with mental health services in the year before their death. It goes beyond a doubt that we're failing to support some of our most vulnerable members of society and to provide effective support. Patients in Wales are consistently exposed to lengthy waits for assessment. Imagine the experience of approaching your GP and sharing some of your most intimate feelings only to be told to wait and endure this for a further 56 days before you have an initial assessment to determine whether you're ill enough to receive support. According to your latest statistics, this has been the reality for 528 people in Wales. This mentality of 'deteriorate before you can access treatment' would not take place in any other care pathway. So, why is that the case in mental health? We know that you rejected much of the children and young people committee's frankly damning report to see preventative mental health services improved. As you've mentioned, the health committee is currently undertaking a consultation on this issue. However, can you tell the Chamber today what exactly is your Government doing to strengthen access to preventative mental health services for people in Wales?
Welsh: Ni all fod yn iawn fod un o bob tri unigolyn sy'n marw drwy hunanladdiad wedi bod mewn cysylltiad â gwasanaethau iechyd meddwl yn y flwyddyn cyn eu marwolaeth. Nid oes unrhyw amheuaeth ein yn bod yn methu cefnogi rhai o aelodau mwyaf agored i niwed ein cymdeithas a darparu cymorth effeithiol. Mae cleifion yng Nghymru yn gyson yn gorfod aros yn hir am asesiad. Dychmygwch y profiad o weld eich meddyg teulu a rhannu rhai o'ch teimladau mwyaf personol a chael clywed bod yn rhaid i chi aros a dioddef hyn am 56 diwrnod pellach cyn i chi gael asesiad cychwynnol i benderfynu a ydych chi'n ddigon sâl i gael cymorth. Yn ôl eich ystadegau diweddaraf, dyma sydd wedi digwydd i 528 o bobl yng Nghymru. Ni fyddai'r meddylfryd hwn o 'ddirywio cyn y gallwch gael mynediad at driniaeth' yn bodoli mewn unrhyw lwybr gofal arall. Felly, pam fod hynny'n wir ym maes iechyd meddwl? Gwyddom eich bod wedi gwrthod llawer o adroddiad damniol y pwyllgor plant a phobl ifanc ar wella gwasanaethau iechyd meddwl ataliol. Fel rydych wedi'i grybwyll, mae'r pwyllgor iechyd yn cynnal ymgynghoriad ar y mater hwn ar hyn o bryd. Fodd bynnag, a allwch chi ddweud wrth y Siambr heddiw beth yn union y mae eich Llywodraeth yn ei wneud i gryfhau mynediad at wasanaethau iechyd meddwl ataliol ar gyfer pobl yng Nghymru?
English: What I'd also like to try to drill down to is this issue of funding, because that's exactly what I wanted to determine from you today. You've just mentioned, and I believe that I quote you correctly, that you're going to put an additional £35 million into the mental health budget. To be frank, the budget is so opaque that it's very difficult to discern all of the lines - it's difficult to understand whether the ring fence for mental health still exists. I believe that you said, in some written evidence to our committee, that you were going to be taking money for crisis and out-of-hours care into mental health out of the £100 million save-everything-in-the-NHS transformation fund - that's what was in the written evidence. Is this additional money of £35 million going to pay for that crisis and out-of-hours intervention uplift, or is that coming out of the transformation fund? I believe that you're bringing a statement forward on the transformation fund, and I would like to see a list of where all of this money is going, because that £100 million has got so many people saying they're having money out of it that there's a real, real difficulty in discerning exactly where the funds are going. After all, it is our job to scrutinise the spend and to ensure the outcomes are achieved, so clarity on this matter would be most appreciated.
Welsh: Hoffwn fynd at wraidd y mater cyllid, oherwydd dyna'n union roeddwn eisiau ei wybod gennych heddiw. Rydych newydd grybwyll, ac rwy'n credu fy mod yn eich dyfynnu'n gywir, eich bod yn bwriadu rhoi £35 miliwn ychwanegol yn y gyllideb iechyd meddwl. I fod yn onest, mae'r gyllideb mor aneglur fel ei bod hi'n anodd iawn canfod y llinellau i gyd - mae'n anodd gwybod a oes arian yn dal i fod wedi'i glustnodi ar gyfer iechyd meddwl. Rwy'n credu eich bod wedi dweud, mewn tystiolaeth i'n pwyllgor, eich bod yn mynd i dynnu arian ar gyfer gofal mewn argyfwng a gofal y tu allan i oriau ym maes iechyd meddwl allan o'r gronfa drawsnewid £100 miliwn ar gyfer achub-popeth-yn-y-GIG - dyna oedd yn y dystiolaeth ysgrifenedig. A fydd y £35 miliwn ychwanegol hwn yn cyfrannu'r arian ychwanegol ar gyfer ymyrraeth gofal mewn argyfwng a gofal y tu allan i oriau, neu a yw hwnnw'n dod o'r gronfa drawsnewid? Credaf eich bod yn bwriadu cyflwyno datganiad ar y gronfa drawsnewid, a hoffwn weld rhestr o ble y daw'r holl arian hwn, gan fod cymaint o bobl yn dweud eu bod yn cael arian o'r £100 miliwn hwnnw ac mae'n anodd iawn dweud i ble yn union y mae'r arian yn mynd. Wedi'r cyfan, ein gwaith ni yw craffu ar y gwariant a sicrhau bod y canlyniadau'n cael eu cyflawni, felly byddem yn gwerthfawrogi eglurder ar y mater hwn yn fawr.
English: I'm sure I'll have the opportunity during budget scrutiny to go into much more detail on those specific areas that we've got, but I'm happy to clarify the points you raise. Yes, you're correct: there'll be an extra £35 million - that is what I plan to invest in addition to what we already provide in mental health and learning disability services. The ring fence does still exist for mental health services. There is some confusion about the term 'transformation fund', because there is a specific mental health transformation fund to do exactly what it says - to try to help to transform mental health services in different parts of the country. The 'A Healthier Wales' transformation fund is separate; they're not the same amounts of money and not the same fund. I will be making a statement on the transformation fund to help deliver 'A Healthier Wales' - I think it's next week or the week after. I'll be able to confirm the process that organisations are going through and also how we're looking at the initial bids that have come in. So, I should be able to give you more detail then on what's already happened and what I expect to happen in future, but they are different funds. I hope that's helpful in clarifying, but I understand, given that there is a mental health transformation fund and the 'A Healthier Wales' transformation fund, why there may be some honest confusion about the issue.
Welsh: Rwy'n siŵr y byddwch yn cael cyfle i fanylu llawer mwy ar y meysydd penodol hynny sydd gennym wrth graffu ar y gyllideb, ond rwy'n hapus i egluro'r pwyntiau rydych yn eu codi. Rydych yn gywir: bydd £35 miliwn yn ychwanegol - dyna'r rwy'n bwriadu ei fuddsoddi yn ogystal â'r hyn rydym yn ei ddarparu eisoes mewn gwasanaethau iechyd meddwl a gwasanaethau anabledd dysgu. Mae arian yn dal i fod wedi'i glustnodi ar gyfer gwasanaethau iechyd meddwl. Ceir rhywfaint o ddryswch ynglŷn â'r term 'cronfa drawsnewid', oherwydd mae cronfa drawsnewid benodol ar gael ar gyfer iechyd meddwl sy'n gwneud yn union yr hyn y mae'n ei ddweud - ceisio helpu i drawsnewid gwasanaethau iechyd meddwl mewn gwahanol rannau o'r wlad. Mae cronfa drawsnewid 'Cymru Iachach' yn bodoli ar wahân; nid yr un symiau o arian ydynt ac nid yr un gronfa. Byddaf yn gwneud datganiad ar y gronfa drawsnewid i helpu i ddarparu 'Cymru Iachach' - yr wythnos nesaf neu'r wythnos ar ôl honno rwy'n credu. Byddaf yn gallu cadarnhau'r broses y mae sefydliadau yn ei dilyn yn ogystal â sut rydym yn edrych ar y cynigion cychwynnol a gyflwynwyd. Felly, dylwn allu rhoi mwy o fanylion i chi bryd hynny ynglŷn â'r hyn sydd eisoes wedi digwydd a'r hyn rwy'n disgwyl ei weld yn digwydd yn y dyfodol, ond maent yn gronfeydd gwahanol. Rwy'n gobeithio bod hynny'n helpu i egluro'r sefyllfa, ond o gofio bod yna gronfa drawsnewid iechyd meddwl a chronfa drawsnewid 'Cymru Iachach', rwy'n deall sut y gallai fod rhywfaint o ddryswch gonest mewn perthynas â'r mater.